ઘરનું વાતાવરણ ઘણો જ મહત્વનો ભાગ ભજવે છે. જવાબદાર માતા પિતા આ કુદરતી પરિવર્તનનો અનુભવ કરે છે અને પોતાની ઓલાદને પોતાની મુંજવણોમાં શામેલ કરે છે. તેમની સાથે સલાહ મશ્વેરો કરે છે. તેમના સુચનોનો સ્વિકાર કરે છે. પોતાના અનુભવો થકી પોતાની ઓલાદની અપરિપક્વ વિચારસરણીને એવી રીતે ઢાળે છે કે તે ખોટા નિર્ણયો કરવાથી સુરક્ષીત થઇ જાય છે અને પુખ્ત અને પરિપક્વ માણસ બનવા માટે ડગલા માંડવા માંડે છે. આમ ધીમે ધીમે તે પોતાના વિચારોમાં મક્કમતા અને સ્થિરતા અપનાવી લે છે.